**Likumprojekta „Grozījumi likumā „Par obligāto sociālo apdrošināšanu pret nelaimes gadījumiem darbā un arodslimībām””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Likumprojekts „Grozījumi likumā „Par obligāto sociālo apdrošināšanu pret nelaimes gadījumiem darbā un arodslimībām”” (turpmāk – likumprojekts) izstrādāts pēc Labklājības ministrijas iniciatīvas.Likumprojekta mērķis ir pilnveidot vidējās apdrošināšanas iemaksu algas (turpmāk – iemaksu alga) aprēķināšanas kārtību un harmonizēt to ar algas aprēķināšanas veidiem, kurus paredz citi tiesību akti. Likumprojekts paredz personai, kurai vienlaicīgi ir tiesības uz diviem pakalpojumiem, saņemt sev izdevīgāko, kā arī precizē atsevišķas likuma normas saistībā ar slimības pabalsta un atlīdzības izmaksu.Paredzēts, ka likumprojekts stāsies spēkā 2020.gada 1.janvārī ar atrunu, ka atsevišķas likuma normas stājas spēkā 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Labklājības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Gadījumā, ja personai konstatēta arodslimība vai viņa cietusi nelaimes gadījumā darbā, aprēķinot iemaksu algu slimības pabalstam, apbedīšanas pabalstam, atlīdzībai par darbspēju zaudējumu un atlīdzībai par apgādnieka zaudējumu (turpmāk kopā arī – atlīdzība), piemēro likumu „Par obligāto sociālo apdrošināšanu pret nelaimes gadījumiem darbā un arodslimībām” (turpmāk – Likums) un 1999.gada 16.februāra Ministru kabineta noteikumus Nr.50 „Obligātās sociālās apdrošināšanas pret nelaimes gadījumiem darbā un arodslimībām apdrošināšanas atlīdzības piešķiršanas un aprēķināšanas kārtība”.

Saskaņā ar iepriekš minēto normatīvo regulējumu iemaksu alga apdrošināšanas atlīdzībām tiek aprēķināta no apdrošinātās personas iemaksu algas par 12 mēnešu periodu, šo periodu beidzot divus kalendāros mēnešus pirms mēneša, kurā iestājies apdrošināšanas gadījums.Valsts sociālā apdrošināšana atbilstoši veiktajām sociālajām iemaksām garantē noteiktu ienākumu atvietojumu. Tādējādi nodrošinot vienu no būtiskākajiem sistēmas pamatprincipiem – nodrošinot personas zaudētajiem ienākumiem atbilstošu sociālās apdrošināšanas pakalpojumu. Piemērojot esošo iemaksu algas aprēķina kārtību, atsevišķos gadījumos netiek ievērots taisnīguma un samērīguma princips, jo sociālās apdrošināšanas pakalpojums tiek aprēķināts neatbilstoši personas zaudētajiem ienākumiem.Bieži vien nosakot iemaksu algu atlīdzības aprēķināšanai, piemēro tiesu praksi un aprēķinā neiekļauj tos mēnešus, kad persona mēneša daļu ir slimojusi un tādēļ tajā gūtie ienākumi ir mazāki (AT 16.03.2015. spriedums lietā A420610610; Administratīvās tiesas 20.01.2017.spriedums lietā Nr. A420236916). Tāpat arī tiesību normās nav atrunāta iemaksu algas aprēķināšanas kārtība gadījumos, kad paredzētajā 12 mēnešu perioda daļā persona nav guvusi ienākumus slimības dēļ un pārējā daļā ienākumi nav gūti, jo pēc ilgstošas slimības persona ir atbrīvota no darba. Tā kā praksē šādu situāciju ir diezgan daudz, secināms, ka iemaksu algas aprēķināšanai atlīdzības gadījumā 12 mēneši ir pārāk īss periods. Tā kā atlīdzība par darbspēju zaudējumu, tāpat kā invaliditātes pensija, nav īstermiņa pakalpojums, tad, lai vienādotu apdrošināšanas pakalpojumu aprēķināšanas principu, personām, kurām ir noteikta invaliditāte, vidējās iemaksu algas aprēķinu Likumā nepieciešams noteikt analogi kā invaliditātes pensijām saskaņā ar likumu "Par valsts pensijām", t.i.. mēneša iemaksu algu atlīdzības aprēķināšanai noteikt no apdrošinātās personas iemaksu algas par jebkuriem 36 mēnešiem pēc kārtas pēdējo piecu gadu laikā pirms apdrošināšanas gadījuma iestāšanās dienas. Savukārt, lai harmonizētu tiesību normas, Likumā jānosaka, ka slimības un apbedīšanas pabalsta aprēķināšanai iemaksu algu aprēķina atbilstoši likumā „Par maternitātes un slimības apdrošināšanai” slimības un apbedīšanas pabalsta aprēķināšanai noteiktajam. Jaunā iemaksu algas aprēķināšanas kārtība attiecībā uz slimības un apbedīšanas pabalsta aprēķināšanu stātos spēkā no 2020.gada 1.janvāra, bet attiecībā uz atlīdzībām – no 2021.gada 1.janvāra. Vienlaikus Likuma pārejas noteikumos tiek atrunāta kārtība, - ja apdrošināšanas gadījums iestājies līdz stājusies spēkā jaunā algas aprēķināšanas kārtība, tad pakalpojuma aprēķināšanai izmanto personas vidējo apdrošināšanas iemaksu algu, kas noteikta saskaņā ar tiesību normām, kas bija spēkā līdz šo izmaiņu veikšanai (grozījumi Likuma 12. panta pirmajā daļā, 1.1 daļa, pārejas noteikumu 23., 24. un 27.punkts).1. Sociālās apdrošināšanas sistēmā pastāv princips, ka personai negūtos darba ienākumus neatlīdzina vairākkārt. Gadījumā, ja personai, kurai konstatēta arodslimība vai noticis nelaimes gadījums darbā un piešķirta atlīdzība, Veselības un darbspēju ekspertīzes ārstu valsts komisija (turpmāk – VDEĀVK) noteikusi darbspēju zudumu saistībā ar kādu citu cēloni, piemēram, vispārējā saslimšana, šobrīd likumdošana pieļauj piešķirt otru pakalpojumu, t.i., invaliditātes pensiju.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **Uzskaitē esošie invaliditātes pensijas saņēmēji, kas vienlaicīgi ir uzskaitē kā apdrošināšanas atlīdzības saņēmēji** |
| **2018.gada septembris** |  |  |  |  |
|  |  |  |  |  |
| Darbspēju zaudējuma procents | Invaliditātes grupa | Kopā |
| 1.grupa | 2.grupa | 3.grupa |
| ar 10% - 24% darbspēju zaudējuma pakāpi | 2 | 23 | 24 | 49 |
| ar 25% - 49% darbspēju zaudējuma pakāpi | 17 | 145 | 471 | 633 |
| ar 50% - 79% darbspēju zaudējuma pakāpi | 5 | 68 | 77 | 150 |
| Kopā | 24 | 236 | 572 | 832 |

 |

Tādejādi, ja personai sociālās apdrošināšanas riski sakrīt, tad, ņemot vērā, ka zaudēto darba ienākumu atvietojums jau tiek kompensēts ar vienu sociālās apdrošināšanas pakalpojumu, nav pamata no sociālās apdrošināšanas līdzekļiem to kompensēt vēlreiz. Tādā gadījumā būtu jādod iespēja izvēlēties personai izdevīgāko pakalpojuma veidu. Līdzīgas normas, kas izslēdz iespēju saņemt vairākus sociālās apdrošināšanas pakalpojumus vienlaikus, ir iekļautas arī citos sociālās apdrošināšanas jomu reglamentējošos likumos.Normatīvie akti nosaka, ka persona vienlaicīgi nevar saņemt slimības pabalstu un bezdarbnieka pabalstu vai bezdarbnieka pabalstu un vecuma pensiju, tāpat personai vienlaikus neizmaksā invaliditātes pensiju un vecuma pensiju vai invaliditātes pensiju un apgādnieka zaudējuma pensiju. Arī Satversmes tiesa ar 2010.gada 29.oktobra spriedumu lietā Nr.2010-17-01, izskatot atlīdzības par darbspēju zaudējumu un vecuma pensijas vienlaicīgu saņemšanu, atzinusi, ka likuma 20.panta devītā daļa atbilst Latvijas Republikas Satversmes 1., 91., 105. un 109.pantam. Minētajā spriedumā ir norādīts, ka “Satversmes 109.pants neparedz personai tiesības prasīt, lai tās negūtie darba ienākumi gadījumā, ja tie jau tiek kompensēti sakarā ar vienu sociālo risku, tiktu kompensēti vēlreiz - arī sakarā ar otru sociālo risku.” Attiecīgi persona varēs saņemt vienu pakalpojumu, sev izdevīgāko, tajos gadījumos, kas tikai iestāsies pēc šī likuma spēkā stāšanās. Savukārt attiecībā uz personām, kuras šobrīd jau saņem gan atlīdzību, gan invaliditātes pensiju, lai ievērotu tiesiskās paļāvības principu, piešķirto atlīdzību un invaliditātes pensiju turpinās izmaksāt līdz lēmumā par pakalpojuma piešķiršanu, pārrēķināšanu vai izmaksas termiņa pagarināšanu noteiktajam laikam (grozījumi Likuma 14.pantā, pārejas noteikumu 25.punkts). 3) Apdrošinātajai personai, kurai noticis nelaimes gadījums darbā vai, ja apdrošinātā persona saslimusi ar arodslimību, slimības pabalsta izmaksu pārtrauc ar atlīdzības piešķiršanas dienu (Likuma 19.panta trešās daļas 1.p.) vai ar dienu, kad personai nosaka darbspēju zaudējuma pakāpi (Likuma 19. panta trešās daļas 2. punkts).Taču slimības pabalsta izmaksu nepārtrauc, ja personai ir noteikts 10-24% darbspēju zaudējums. Pie tam, ja pārejoša darbnespēja nav saistīta ar arodslimību, šāds ierobežojums nepastāv un apdrošinātajai personai ir tiesības invaliditātes laikā saņemt slimības pabalstu. Grozījumi nepieciešami, lai harmonizētu tiesību normas un būtu noteikts līdzīgs ienākumu atvietojums darbnespējas gadījumā neatkarīgi no personai noteiktās invaliditātes cēloņa. Izmaksājot darbnespējas periodā slimības pabalstu, tiek ievēroti Likuma 19.panta otrajā daļā noteiktie ierobežojumi, t.i., līdz darbspēju atgūšanas dienai, bet ne ilgāku par 26 nedēļām (skaitot no darbnespējas pirmās dienas), ja darbnespēja ir nepārtraukta, vai ne ilgāku par 52 nedēļām triju gadu periodā, ja darbnespēja atkārtojas ar pārtraukumiem (grozījumi Likuma 19.pantā).4) Ja apdrošinātā persona, kas saņem atlīdzību par darbspēju zaudējumu, saskaņā ar VDEĀVK atzinumu (atzinumu par īpašas kopšanas nepieciešamību) nevar sevi apkopt un tai ir nepieciešama otra cilvēka palīdzība Valsts sociālās apdrošināšanas aģentūra (turpmāk - VSAA) ir tiesīga palielināt šai personai piešķirto atlīdzību par darbspēju zaudējumu līdz 50% no atlīdzības, kas tai pienākas (likuma 20.panta (6) daļa).Šī tiesību norma ir spēkā no 1997.gada 1.janvāra. Savukārt, ar 2009.gada 1.janvāri, saskaņā ar Valsts sociālo pabalstu likuma 12.1. punktu personām, kurām nepieciešama īpaša kopšana tiek piešķirts valsts sociālais pabalsts 213,43 eiro apmērā. Līdz ar to, lai dubultā netiktu kompensēta personas kopšana, no likuma izslēdzama 20.panta sestā daļa.Likumprojekta mērķis ir pilnveidot vidējās apdrošināšanas iemaksu algas aprēķināšanas kārtību un saskaņot to ar algas aprēķināšanas veidiem, kurus paredz citi tiesību akti (ļikums „Par valsts pensijām”, likums „Par maternitātes un slimības apdrošināšanu”). Likumprojekts paredz personai, kurai vienlaicīgi ir tiesības uz diviem pakalpojumiem, saņemt sev izdevīgāko, kā arī precizē atsevišķas likuma normas saistībā ar slimības pabalsta un atlīdzības izmaksu.Likumprojekts paredz:1. mēneša vidējo apdrošināšanas iemaksu algu atlīdzības par darbspēju zaudējumu un atlīdzības par apgādnieka zaudējumu aprēķināšanai nosaka no apdrošinātās personas apdrošināšanas iemaksu algas par jebkuriem 36 mēnešiem pēc kārtas pēdējo piecu gadu laikā pirms apdrošināšanas gadījuma iestāšanās dienas (likumprojekta 1.pants);
2. kalendārās dienas vidējo apdrošināšanas iemaksu algu slimības un apbedīšanas pabalsta aprēķināšanai nosaka atbilstoši likumā „Par maternitātes un slimības apdrošināšanu” slimības un apbedīšanas pabalsta aprēķināšanai noteiktajam (likumprojekta 1.pants);
3. personai izdevīgākā viena pakalpojuma piešķiršana (likumprojekta 2.un 5.pants);
4. slimības pabalstu izmaksā visā darbnespējas periodā, ievērojot noteiktos izmaksas ierobežojumus (likumprojekta 3.pants);
5. ņemot vērā, ka atlīdzības aprēķināšanai noteikts daudz garāks periods (36 mēneši 5 gadu periodā), nav nepieciešams vēl vairāk atkāpties, ja pirms arodslimības konstatēšanas bijusi pārejoša darbnespēja (likumprojekta 4.pants);
6. noteikt, ka jaunā vidējās apdrošināšanas iemaksu algas aprēķināšanas kārtība attiecībā uz atlīdzību aprēķināšanu stāsies spēkā 2021.gadā, vienlaikus attiecīgie Ministru kabineta noteikumi tiks izstrādāti līdz 2020.gada 31.decembrim (likumprojekta 5.pants).
 |
| 3. | Projekta izstrādē iesaistītās institūcijas un publiskas personas kapitālsabiedrības | VSAA |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas cietušas nelaimes gadījumā darbā vai kurām konstatēta arodslimība. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemaina sabiedrības tiesības un pienākumus, kā arī veicamās darbības. Likumprojekts nerada papildus administratīvo slogu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (euro) |
| 2020 | 2021 | 2022 |
| saskaņā ar valsts pagaidu budžetu\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 664 045 781 | 0 | 704 778 981 | 0 | 755 696 088 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 664 045 781 | 0 | 704 778 981 | 0 | 755 696 088 | 0 | 0 |
| 04.04.00 Invaliditātes, maternitātes un slimības speciālais budžets | 664 045 781 | 0 | 704 778 981 | 0 | 755 696 088 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 655 899 076 | 0 | 720 004 340 | -16 291 | 777 417 734 | -156 803 | -268 805 |
| 2.1. valsts pamatbudžets |   |  |  |  |  |  |  |
| 2.2. valsts speciālais budžets | 655 899 076 | 0 | 720 004 340 | -16 291 | 777 417 734 | -156 803 | -268 805 |
| 04.04.00 Invaliditātes, maternitātes un slimības speciālais budžets | 655 899 076 | 0 | 720 004 340 | -16 291 | 777 417 734 | -156 803 | -268 805 |
|  *-Invaliditātes pensijas (EKK 6212)* | 169 826 655 | 0 | 182 233 730 | -16 291 | 192 557 440 | -156 803 | -268 805 |
| 2.3. pašvaldību budžets |   | 0 | 0 | 0 | 0 | 0 | 0 |
| 3. Finansiālā ietekme | 8 146 705 | 0 | -15 225 359 | 16 291 | -21 721 646 | 156 803 | 268 805 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 8 146 705 | 0 | -15 225 359 | 16 291 | -21 721 646 | 156 803 | 268 805 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Attiecībā uz normu, ka ar 2020.gada 1.janvāri persona varēs izvēlēties sev izdevīgāko apdrošināšanas pakalpojumu, aprēķinā pieņemts, ka personas izvēlēsies apdrošināšanas atlīdzību (jaunpiešķirtie pakalpojumi). Atbilstoši VSAA datiem atlīdzību par darbspēju zaudējumu apmērs pārsniedz jaunpiešķirto invaliditātes pensiju vidējo piešķirto apmēru (2018.gadā attiecīgi 325,13 EUR un 166,54 EUR). Līdz ar to izdevumu samazinājums Invaliditātes, maternitātes un slimības speciālajā budžetā:

|  |  |  |  |
| --- | --- | --- | --- |
|  | 2020 | 2021 | 2022 |
| Invaliditātes pensiju skaits, vidēji mēnesī*\** | 8 | 77 | 132 |
| Vidējais pensijas apmērs, EUR*\*\** | 169.70 | 169.70 | 169.70 |
| Izdevumu samazinājums, EUR gadā | 16 291 | 156 803 | 268 805 |

*\*Prognoze, ņemot vērā VSAA datus par invaliditātes pensiju saņēmējiem, kas vienlaicīgi saņem arī apdrošināšanas atlīdzības,* *2018.gada septembrī (1,1% no kopskaita); īpatsvars* *piemērots plānotajam invaliditātes pensiju kontingentam saskaņā ar budžeta bāzes projektu 2019., 2020. un 2021.gadam, 2022.gadam pieņemot 2021.g.skaitu.**\*\* jaunpiešķirto invaliditātes pensiju vidējais piešķirtais apmērs 2018.gada decembrī (aprēķins bez piemaksas).* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | Attiecībā uz normu par mēneša vidējās apdrošināšanas iemaksu algas aprēķinu, nosakot apdrošinātās personas apdrošināšanas iemaksu algu par jebkuriem 36 mēnešiem pēc kārtas pēdējo piecu gadu laikā pirms apdrošināšanas gadījuma iestāšanās dienas (likumprojekta 1.pants), ar 2021.gadu varētu palielināties jaunpiešķirto atlīdzību par darbspēju zaudējumu un atlīdzību par apgādnieka zaudējumu apmēri atsevišķos gadījumos. Iespējamo palielinājumu aprēķināt nav iespējams, jo nav zināms kā izmaiņas ietekmēs atlīdzības apmēru katrā konkrētā gadījumā. Iespējams izmaiņas vidējās apdrošināšanas iemaksu algas aprēķināšanas kārtībā ar 2021.gadu varētu palielināt valsts sociālās apdrošināšanas darba negadījumu speciālā budžeta (*apakšprogramma 04.03.00)* izdevumus atlīdzību izmaksai.  |
| *\* Atbilstoši LM apstiprinātajam maksimāli pieļaujamam valsts speciālā budžeta izdevumu apjomam.*  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Līdz 2020.gada 31.decembrim jāizstrādā Ministru kabineta noteikumi par vidējās apdrošināšanas iemaksu algas aprēķināšanas nosacījumiem un kārtību. Līdz attiecīgo noteikumu spēkā stāšanās dienai, bet ne ilgāk kā līdz 2020.gada 31.decembrim, piemērojami Ministru kabineta 1999.gada 16.februāra MK noteikumi Nr.50  „Obligātās sociālās apdrošināšanas pret nelaimes gadījumiem darbā un arodslimībām apdrošināšanas atlīdzības piešķiršanas un aprēķināšanas kārtība”, ciktāl tie nav pretrunā ar šo likumu.Ar 2021.gada 1.janvāri spēku zaudēs Ministru kabineta 1999.gada 16.februāra MK noteikumi Nr.50  „Obligātās sociālās apdrošināšanas pret nelaimes gadījumiem darbā un arodslimībām apdrošināšanas atlīdzības piešķiršanas un aprēķināšanas kārtība”. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts 2018.gada 23.oktobrī publicēts Labklājības ministrijas tīmekļa vietnē sadaļā “LM dokumentu projekti”, ar lūgumu sniegt priekšlikumus par likumprojektu līdz š.g. 30.oktobrim, tādējādi dodot iespēju sabiedrībai līdzdarboties likumprojekta izstrādes procesā.  |
| 2. | Sabiedrības līdzdalība projekta izstrādē | Likumprojektā ietvertie grozījumi tika prezentēti Nacionālās trīspusējās sadarbības padomes Sociālās drošības apakšpadomes (SDA) sanāksmē 2019.gada 20.februārī. SDA likumprojektu konceptuāli atbalstīja. |
| 3. | Sabiedrības līdzdalības rezultāti | Atsauksmes un viedokļi par likumprojektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošu institūciju likvidācija vai reorganizācija. Pēc likuma spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministre R.Petraviča

D.Trušinska, 67021553

Dace.Trusinska@lm.gov.lv